
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Площадка за събиране и третиране на излезло от употреба електрическо и електронно оборудване (ИУЕЕО) в гр. Видин, с оператор „Еко – Метал Одиерно”ЕООД
Дата на извършване на проверката: 14.07.2016 г.

Място на извършване на проверката: гр. Видин, Южна Промишлена Зона, ПИ №10971.510.100 по плана на гр. Видин
Проверени компоненти и фактори на околната среда:

· Отпадъци 
· Въздух
Цели на проверката:
Провеждане на планов текущ контрол по фактори и компоненти на околната среда за изпълнение изискванията на:

· Закон за управление на отпадъците (ЗУО) и условията в Разрешително за дейности с отпадъци, издадено от директора на РИОСВ-Монтана;
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за изискванията за третиране и транспортиране на производствените и на опасните отпадъци;
· Наредба за излязлото от употреба електрическо и електронно оборудване (ИУЕЕО);
· Закона за чистотата на атмосферния въздух (ЗЧАВ).
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-184/12.07.2016 г. на директора на РИОСВ – Монтана за извършване на комплексна проверка на място на обект: Площадка за събиране и третиране на излезло от употреба електрическо и електронно оборудване (ИУЕЕО) в гр. Видин, с оператор „Еко – Метал Одиерно”ЕООД, гр. София
На 14.07.2016 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-184/12.07.2016 г. на директора на РИОСВ – Монтана се извърши проверка на обекта и беше съставен Констативен протокол № КПКД-33/14.07.2016 
Проверени са:
· Производствено хале и площадки (участъци) за събиране, съхранение и разглобяване на отпадъци

· Документи и данни, свързани със законовите и подзаконови нормативни актове по околна среда

Констативна част:
Основната дейност на дружеството на площадката е събиране и разглобяване на ИУЕЕО. 
1. Фактор „Отпадъци”
Дружеството притежава безсрочно разрешително за дейности по третиране на ИУЕЕО, издадено от директора на РИОСВ – Монтана, в което проверената площадка е включена под №1. 

Площадката е оградена и обозначена с табела за предназначението й. Дейността по третиране на отпадъци се извършва в производствено хале с трайна настилка, тип „Мархи” с площ от 400 кв. м. Обособени са участъци за приемане, съхраняване и разглобяване на ИУЕЕО. Количественото измерване на отпадъците се извършва на кантар с обхват до 500 кг и електронна везна с обхват да 40 кг.
На площадката са приемани отпадъци от ИУЕЕО - персонални компютри, факс и ксерокс машини, монитори и принтери) с произход от юридически лица. Представени са писмени договори и приемно-предавателни протоколи. ИУЕЕО се разглобяват ръчно като се отделят само черни и цветни метали, пластмаса и стъкло. Отпадъци се съхраняват в метални съдове разделно по видове на обособени участъци в халето, обозначени със съответните кодове. За периода от ноември 2015 г. (дата на предходна проверка) до юли 2016 г. не са предавани отпадъци на фирми за последващо третиране, поради малки налични количества. На обекта се води ежемесечна отчетност в заверени от РИОСВ – Монтана отчетни книги за отпадъците, заведени по реда на Наредба №1/2014 г.
2. Компонент „Въздух”
На площадката се събира и съхранява само ИУЕЕО без хладилно и климатично оборудване, поради което дейността на дружеството не подлежи на контрол по отношение изискванията на Закона за чистотата на атмосферния въздух, касаещи неорганизирано замърсяване на атмосферния въздух и съхранение и извличане на флуорирани парникови газове и вещества, нарушаващи озоновия слой. 
Заключение:
Операторът е изпълнил задължения, които има в съответствие с екологичното законодателство по фактор „Отпадъци”.
От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците – контрол по изпълнение на задълженията на оператора, вменени му в ЗУО и условията в Разрешителното за дейности с отпадъци.
[image: image3.wmf]( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com
( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com

